S-8267/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur Z-x-x O-x-x, kt. [...], [...], fyrir eftirtalin brot:

I.

1. Umferðarlagabrot með því að hafa, laugardaginn 21. desember 2019, ekið bifreiðinni [...] án þess að hafa öðlast ökurétt og undir áhrifum áfengis (í blóði mældist vínandamagn 0,69‰) um Hamraborg í Kópavogi, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

2. Fyrir fjársvik með því að hafa, laugardaginn 4. apríl 2020, blekkt leigubílstjórann A, kt. [...], til þess að aka sér frá Bónus, að Fitjum í Reykjanesbæ, að Sjávargötu [...] í Reykjanesbæ og þaðan að Smáralind í Kópavogi, án þess að greiða fyrir farið að andvirði kr. 16.700.

Telst brot þetta varða við 1. mgr. 248. gr. almennra hegningarlaga.

III.

Fyrir eftirtalin þjófnaðarbrot með því að hafa:

3. Fimmtudaginn 30. janúar 2020, í Vínbúðinni að Dalvegi 2 í Kópavogi, stolið tveim flöskum af Label 5 Classic Black, samtals að verðmæti kr. 8.978.

4. Miðvikudaginn 29. janúar 2020, í Vínbúðinni að Dalvegi 2 í Kópavogi, stolið þrem flöskum af Johnny Walker Black Label, samtals að verðmæti kr. 8.250.

5. Föstudaginn 22. júní 2020, í verslun Hagkaups, að Hagasmára 1 í Kópavogi, stolið varningi samtals að verðmæti kr. 42.397.

Teljast brot í framangreindum ákæruliðum varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall í Lögbirtingablaði með lögmætum hætti. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. desember 2020, hefur ákærði ekki áður sætt refsingu hér á landi og verður það metið ákærða til refsimildunar.

Með hliðsjón af framangreindu, sakarefni þessa máls og með vísan til 77. gr. laga nr. 19/1940, þykir refsing ákærða hæfilega ákveðin fangelsi í 6 0 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fjóra mánuði frá birtingu dóms þessa að telja.

Ákærði greiði 24.598 krónur í sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir K-kvk-þf E-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Z-x-x O-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjóra mánuði frá birtingu dómsins að telja.

Ákærði greiði 24.598 krónur í sakarkostnað.

S-kvk-nf D-kvk-nf J-kvk-nf